《渡溪水》
宋代·张嵲

清溪寒不流，空明涵万象。
连山倒景来，顾盼迷俯仰。
云浮潭底深，鸟度镜中往。
悠悠寒藻疏，一一游鱼上。
危桥颭长硔，行客情屡怆。
溪傍万竿竹，矗矗倚崖嶂。
苍根带古色，落叶堕深广。
阴森暗藩篱，萧槭扫空旷。
无人结茅茨，有客契心赏。
物外识远情，天边知旅况。
野店犹远烟，仆夫力难强。
何以纾我怀，浩歌聊自放。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。